Viborger Samler, 1832-04-04
Man forsikkrer, at flere Tropper ville komme efter, hidtil beløber den franske Magt i Staden sig kun til lidt over 3000 Mand. De leve paa deres egen Bekostning og gjøre den pavelige Regjering ingen Skade, i pecuntair Henseende; Sidstnævnte har derfor ogsaa givet Noget efter af sin Strænghed i sine Afsondringsforholdsregler; Courerer og Postvogne ankomme igjen fra London, paa Fæstningsværkernes Jstandsættelse arbeides med Iver. - J en Skrivelse fra Bologna af 16de Marts melder Allg. Zeit. Følgende. Det franske Mouvement-Parties Cabaler, de franske Officierers Yttringer i Ancona, og de derværende franske Commanderendes hele Opførsel have til Hensigt, at revolutionere Jtalien. Ogsaa strømmer en Mængde saakaldte italienske Patrioter sammen i Ancona, for at tilbyde Oberst Comte sin Tjeneste; det er Folk der Jntet have at tabe, men alt af vinde ved en Revolution. - Østerrig har derfor, efter det romerske Hofs tregange gientagne indstændige Begjæring, besluttet sig til at lade sine Tropper rykke frem. J Dag begynder Marschen, for at besætte Rimini, Pesaro, Fano og Urbino, og beskytte disse Provindser mod Revolutionen." - J det Hele skal Østerrigernes Styrke i La Romagna bringes til 12,000 Mand. Desuagtet troer man ikke paa Krig, men anseer det hele for Demonstrationer, for at paaskynde Afslutningen af en italiensk Protocol til en definitiv Regulering af disse Provindsers indvortes Forhold. Det synes vist, at man underhandler herom i Rom; men man iagttager i denne Henseende den største Taushed. Det af Cardinal Albani udskrevne tvungne Laan vil neppe komme istand. De pavelige Tropper have nu trukket sig tilbage fra Ancona, i nordlig Retning til Ferrara, i sydlig til Cesena og Spoleto. Som det hedder, er Zamboni i Bologna beskjæftiget med at hverve 4 a 5000 Bønder fra La Romagna til Soldater. (Denne Generals Stilling i Bologna, hvor Oster rigerne have maattet beskytte ham og hans Tropper, mod Jndvaanerne, er bekjendt.) Cardinal Albanblev nylig saa angreben af en upasselighed, at man tænkte paa at give ham en Efterfølger. Cardinal Gamberini - bekjendt for sine juridiske Kundskaber - blev foreslaaet; men, enten han nu afslog Tilbudet, eller man ansaae en Verdslig for mere passende i nærværende Øieblik, saa gjorde man er romersk Fyrste Tilbud, der imidlertid bleve afviste. Jmidlertid er Albani igjen kommen sig, og Talen om denne Gienstand er falden bort. Omstændighederne ere yderst forviklede. Skulde en ny Conference begynde i Rom, saa ville Diplomaterne ikke erholde nogen let Opgave. Gemytterne ere altfor ophidsede til at tænke paa en hurtig Forsoning. Og dog kunde Meget opnaaes, naar man ikke vilde see saa meget paa at erholde mange Concessioner, som derpaa, at det, som man bevilgede, virkeligen udførtes, ufortøvet og uden Chicaner, at denne Udførelse kun anbetroedes til redelige Hænder, at man vaagede over Udførelsens Detail, og fremfor Alt, at det eengang bevilgede aldrig kunde tages tilbage, selv ikke efter Pavens Død. Saaledes vilde Loftets Sandhed og Alvox bekræftes i Gjerningen; man vilde vække Tillid og et tillidsfuldt Folk gjør ikke Opror. - De sidste Efterretninger fra Ancona tale Jntet om engelske Skibes Ankomst sammesteds. - Cardinal Bernetti har under 9de Marts tilstillet Grev SteAulaire en ny Note med Klager over Franskmændennes despotiske Opførsel i Bologna; dennegang synes Franskmændenes Forbrydelse især at have bestaaet i, at de have taget Jndvaanerne i Forsvar mod de i Ancona tilbageblevne Shirrer, fremdeles klages over, at franske Matroser ere paa en Helligdag dragne maskerede igjennem Staden med Trommer og Piber, og at 3 Compagnier Soldater ere rykkede nogle Mile frem paa Veien til Sinigaglia. - Fra Wien forsikkres, at Paven har fast besluttet, at vove det Yderste, og at han ikke vil række Haanden til nye Jnstitutioners Jndførelse i Kirkestaten, førend de franske Tropper have trukket sig tilbage. I Rom ventede man med megen Spænding paa det franske Cabinets Svar men syntes tillige overbeviist om at dette ikke vilde blive tilfredsstillende. - General Sercognani er ankommen til Ancona.